《临川王坦夫故从溪堂先生谢无逸学北行过广陵见余意甚勤其行也作诗送之》
宋代·吕本中

王郎别我春已晚，索我题诗敢辞懒。读书万卷君所闻，只要躬行不相反。

圣人遗言凛可畏，小事未免书之简。衣冠瞻视有法则，何独文章要编刬。

譬如逆风曳长舰，竭力正在千夫挽。君行念此须饱参，即是溪堂句中眼。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。